
DISS ERTATIO MEDICA, 


INAU UGURALTIS, 


ART HX ITI 


D pauciſſimos morborum magis, 


quam ad arthritidem, animos atten- 
derunt medici, quanquam adhuc tenebris ni- 
mis ſpiſſis involuta maneat. Hoc ſatis evin- 

cunt variae ſuper ea opiniones, quae a ſeculo 
Hippocratico ad noſtrum uſque invaluerunt. 
Nec eſt, cur hoc mireris, ſi indolem ejus ob- 
ſcuram intellectuque difficilem, et violentiam 
gravitatemque, quibus ſoleat invadere, con- 


ſideraveris. 


A Ad 

Ad dubia et difficilia, quae hoc in morbo 
multa occurrant, explicanda quam parum 
idonei ſimus, minime ignari; eum exequen- 
dum, viribus propriis multum diffiſi, ſuſce- 
pimus. Hoc tamen, ut pergamus, hortatur, 
quod ii, qui opuſculum ipſum nullis laudibus 
poſſunt ornare, conſilia ſaltem id in lucem 
edendi noſtra non culpanda eſſe facile conce- 
dent, cum « non tam perficiendi ſpe, quam 
experiundi voluntate ſimus aggreſſi.“ 

Hunc morbum alii noſologi aliter definie- 
runt; nulla vero cum ea a praeceptore noſtro 
illuſtriſſimo Culleno tradita, quae hujuſcemo- 
di eſt, definitio comparanda videtur. Mor- 
bus haereditarius, ſine cauſa externa evidente, 
ſed praeeunte plerumque ventriculi affectione 
inſolita; pyrexia; dolor ad articulum et ple- 
rumque pedis pollici, certe pedum et manu— 
um Juncturis, potiſſimum infeſtus; per in- 
tervalla revertens, et ſaepe cum ventriculi et 
internarum partium affectionibus alternans.” 

Cum de omnibus hujuſce morbi formis, 
quae diverſis temporibus ſemet oſtendant, a- 
gere limites, quibus opuſcula hujuſcemodi 


conſuetudo 

conſuetudo cireumſeripſerit longe excederet, 
eam ſpeciem tantum, quae ab auctoribus re- 
gularis fuit appellata, exequemur. Quan- 
tum vero ad hiſtoriam hujus attinet, lectorem 
in morem Hoffmanni aliorumque, ad Syden- 
hamum relegabimus, cujus deſcriptioni ac- 
curatiſſimae nihil, noſtro judicio, addi po- 


DIAS 


Hic morbus a quolibet alio, fi rheumatiſ- 
mum ſolum excipias, tam facile ſecerni po- 
teſt, ut nihil omnino de diagnoſi amplius, 
quam quod ad hunc ab illo diſtinguendum 
neceſſarium fit, dicere mecum decreverim. 
Hoc optime praeſtabunt uterque morbus per- 
penſus et characteres eorundem, a viro illu- 
ſtriſſimo, unde definitionem ſupra poſitam 
mutuati ſumus, depidli ſibi invicem oppo- 
ſiti. 

Arthritis 

Arthritis plerumque, abſque ulla externa 


evidentive cauſa ſingulari accedit ; rheuma 


tiſmus, contra, a frigore corpori ſubito, vel 


practer conſuetudinem admoto, plane oritur, 
et nunquam forſitan abſque hac evidente 


cauſa ſemet oſtendit. Arthritidem plerum- 


que, rheumatiſmum rariſſime, vel nunquam 


forſitan, niſi arthritidi fuerit adjunctus, prae- 
cedit affectio ventriculi inſolita. In exem- 
plo poſteriori, dolorem aliquantulum gebris 
frequenter antecedit, in priori dolorem febris 
plerumque ſubſequitur. Quamvis partes af- 


fecae in utroque morbo ſaepe eaedem eſſe 
videntur; dolor tamen in arthritide junctura 


aliqua potiſſimum continetur; in rheumatiſ- 


mo vero, ſecundum muſculorum curſum, ſeſe 


frequenter diffundit. Rheumatiſmus ge- 


nua plerumque, aliaſve corporis juncturas 


ampliores, et univerſas quidem, temporibus 
diverſis, invadit; ab una ſyſtematis parte ad 


quamlibet aliam ſaepe tranſiens, et non raro 


magnam ejus partem ſimul afficiens. Ar- 
thritis juncturis certis plerumque continetur, 


ſe in pollice digitove, vel multo ſaepius in 


radice 


ä | . 4 


DE ARTHRITIDE. 5 
| radice pollicis pedis oſtendens, artus majores 
rarius invadens, vel ab una parte externa ad 
aliam, praeterquam ab uno pede manuve ad 
alteram, migrans; et hoc quidem non fit, 

antequam partem prius laborantem dimiſit. 
Haec ſtatis temporibus repetere conſuevit; 
ille, contra, ſemel tantum forſitan, per totum 
vitae decurſum, invadit, et ſi ſaepius, abnor- 
mis eſt, et tem poribus non ſtatis accedit, niſi 
aegrotus frigori temporibus certis objici ſoleat. 
Rheumatiſmus mortales, a pubertate ad annum 
aetatis trigeſimum quintum uſque, infeſtat; 
arthritis vero ante mediam aetatem eoſdem 
rarius occupat. Ille foeminas ſaepiſſime, 
haec rariſſime corripit, et ſolum forſitan 
cum menſtrua provenire ceſſarunt. Hacc 
cum affectibus partium internarum, praeſer- 


tim ventriculi, frequenter alternat. Hoc 
vero cum in rheumatiſmo nunquam forſitan 
incidat, arthritidem ab eo ante omnia alia 
elare ſecernit. Quamvis multis in exemplis 8 
per quamlibet notarum ſupra comprehenſa- 


rum arthritidem internoſcere difficile ſit; 
eam tamen a quolibet alio morbo ſatis ſecer- 


nent, 


LS 

nent, genus corporis aegroti, labes haeredita- 
ria, et omnia ſigna conjunctim rite conſide- 
rata. 


AUS F REMO T K. 
Nonnulli forfitan eas hic loci perperam 
commemorari contendent; ponendas tamen 
eſſe duximus, propterea quod proxime di- 
cendis nonnihil luminis offundent. In prae- 
diſponentes autem et occaſionales apte diviſae 
ſunt. Illis annumeranda ſunt, labes haeredi- 
taria, plenitudo, genus corporis firmum et 
validum, cum conditione corporea certa et 
inexplicabili, quae facit, ut debilitas vaſorum 
extremorum facile inducatur, conjunctum; 
magna capitis, Sydenhamio teſte, moles. 


C AUS Æ 

Hae autem ſunt, aetas provecta, uſus cibi 
animalis et conditorum immodicus, vinum 
aliique liquores ſpirituoſi nimis liberaliter ad- 

hibiti, venus immodica, affectus animi vio- 
lentiores, ſtudium nimium, vigilia diutur- 


nior; tempeſtates anni, ver et autumnus; 
vita ſedentaria ignava, praeſertim ſi exerci- 
tatione multa antea inſueveris. Haec et 


omnia alia, quae ad ſyſtematis debilitatem, 
labe haereditaria ſubſtante, inducendam con- 


ferunt, morbum excitare conſuerunt. 


CAUSA PROXIMA, k 


Super hac quidem opiniones auctorum 
multae et variae, et, cum bona tot tantorum- 


que 

que virorum venia dicere liceat, non minus 
falſae, quam numeroſae. Hoc ex iis conſi- 
deratis plane conſtabit. 

Hippocrates, qui primus hujus morbi me- 
minit, eum humori ſyſtematis pituitoſo vel 
bilioſo, articulos potiſſimum afficienti, tri- 
buit. Eandem in ſententiam conceſſit Ga- 
lenus. Paracelſus non minus in hoc, quam 
in multis aliis, ſingularis, © Quid aliud 
eſt,” inquit, © podagra quam ſulphur accen- 
ſum, in ſynovia ſaeviens, ex tribus primis de- 
promptum, aut accendit frigiditatem, 1d eft, 
mercurium, qui facit grandines et in utriſ- 
que concurrens ſal.“ Sydenhamus, arthriti- 
dem a calore putrefaciente, et acrimonia hu- 
morum; Boerhaavius a fluidi nervoſi len- 
tore et acrimonia; Cheynaeus a ſalibus tar- 
tareis urinoſis aliiſve; Jacobus a materia 
terrena ; et denique Liger a mucilagine, profi- 
ciſci crediderunt. Quinetiam opiniones Celſi, 
Etii, Helmontii, Williſii, Sylvii, Bellini, 
Liſteri, Bonneti, Ingramii, aliorumque enu- 
merare poſſemus; ſed hoc non neceſſarium 
ducimus, cum opiniones omnium materiam 
morbificam 


r - 

morbificam exiſtere ponant, et ea innitan- 
tur. | 

Stahlius, omnium ſcriptorum ſolus, mate- 
riam morbificam exiſtere, 


od omnibus fere 
perſuaſum eſt, negare, morbumque conditio- 
ni motuum totius ſyſtematis certae tribuere 
auſus eſt. | 

Nonnulli forſitan ſingulas cauſarum, un- 
de auctores hunc morbum oriri crediderint, 
convelli debere putabunt. Hae vero hinc 
admodum iin probabiles redduntur, quod ſibi 


invicem contrariae ſunt, et opiniones de iis 
tam multae tamque diverſae hodie etiam in- 
valeſcunt. Et praeterea baſin, nempe materi- 


am morbificam, cui omnes innitantur, ſub- 
ruere eas ſatis refutabit. 

Materiam morbificam in ſyſtemate adeſſe, 
morbumque facere, nihil manifeſte probare 
videtur. Namque, quantum noverimus, 
nunquam in ſanguine demonſtrata fuit. Et 
inſuper, in exemplis, ubi aliquid terrenum 
in artubus ſemet oſtendit, et a nonnullis pro 


cauſa evidente habitum eſt, nunquam, ante 


vitam provectiorem, aut donec morbus ſaepe 


1 invaſerit, 

invaſerit, detectum eſt, et quoque in arthriticis 


tam raro offenſum eſt, ut Hectus potius quam 
cauſa morbi eſſe videatur. 

Sunt qui materiam morbificam exiſtere 
afſeveraverint, quod morbus plane haeredita- 
rius eſt. Si omnia quidem vitia haereditaria 
a materia hujuſcemodi evidenter penderent, 
hoc argumentum nonnihil ponderis haberet; 
cum vero nihil materiae morbificae i in es 
morbis a labe haereditaria oriundis adeſſe 
ſuſpicemur, immo videamus, et eas igitur 


conformationi vel conſtitutioni habituive 


* corporeo aegrotantis certo tribuamus; jta ar- 
thritidem a temperamento certo, quo parens 
prima ſuae progeniei ſtamina. 1mpertiatur, 


quodque in toto corpore confiſtere videamus, 
pendere opinamur. | 
Hoc autem temperamentum ab eodem 


principio, a quo ſimilitudo faciei, forma cer- 
vicis, thoracis, &c. quae, uti omnes fatentur, 
proclivitatem ad certos morbos dare conſue- 
runt, pendere videtur. Formam quandam 
externam mortales phthiſi opportunos effi- 
cere, E. 8. 3 habemus; et hic nun- 

quam 


— 

quam ambigimus, quin morbus in toto habitu 
conſiſtat, et non a materia morbifica, ſed a ſta- 
tu et conformatione ſyſtematis ſingulari, eum 
humorum impetum, ſine quo morbus ne- 
queat moveri, dante, oriatur. 

Labem haereditariam arthriticam a mate- 
ria morbifica non pendere, hoc evincere vi- 
detur, quod morbus nunquam niſi multos a 
partu annos, plerumque non ante annum aeta- 
tis trigeſimum quintum, accedit. Omnia, con- 
tra, vitia haereditaria a materia morbifica plane 
proficiſcentia ſub partum, brevive poſt eun- 
dem, (lues venerea, e. g. non raro ſub ipſum 
partum), ſemet oſtendunt. 

Quinetiam materia morbifica exiſtere cre- 


dita eſt, quod nonnulli morbum contagio- 
ſum eſſe exiſtimarunt. Hanc in ſententiam 
quidem iverunt duo medici, in primis graves 
et venerabiles; cum vero rebus veris et ex- 
emplis, quae eam ſuſtentent, deſtituatur, hic 
joci excuti non meretur, praeſertim cum 
omnium fere aliorum medicorum experien- 
tia ei ex toto adverſetur. 


* 


In ſumma, ſupra poſita, morbi ab una ſy- 
m 5 , . 
| ſtematis parte ad aliam migratio, affectus 


animi 

animi morbum ſubito excitantes, eundemve 
momento temporis depellentes, materiam 
morbificam in cauſa arthritidis non eſſe, ad- 
modum probabile, immo fere certum effici- 
unt. | 

Hoffmannus pathologiam univerſam pro- 
poſuit, pleroſque morbos ad motum ſolido- 
rum et humorum perturbatum referens; 
quam Hallerus et Gaubius, hic potiſſimum, 
auxerunt et emendarunt. Eidem medicinae 
parti lumen maximum offudit illuſtriſſimus 
Cullenus. Pathologia autem hujuſcemodi 
nobis ob oculos nunquam non obverſante, 
in cauſam et naturam arthritidis inquiremus, 
nos aliquid qualibet opinionum ſupra com- 
prehenſarum probabilius, (namque hoc in 
exemplo omnino certum vix expectandum), 
prolaturos eſſe ſperantes. 

Arthritis, judicio noſtro, a temperamento 
ſingulari pendet. Hoc ſequentia probare vi- 
dentur: Foeminas rariſſime, eaſque ſolas, quae 
in primis robuſtae et validae, occupat; non 
tantum mulieres raro corripit, ſed in maribus 

tem- 

temperamento ſingulari continetur; namque 
eunuchi ea raro confliftantur, et paucos, 
praeter valentiores, invadit; ante annum ge— 
tatis trigeſimum quintum rarius accedit; et 
denique multi cauſis, quae eam ſoleant mo- 
vere, diu objiciuntur, qui tamen ab ea ex toto 
immunes manent. 

Quidnam hoc temperamentum ſingulare 
ſit, noſmet ignorare fatemur. In corpore 
quidem valido et robuſto fere ſemper reperi- 
undum; et igitur cauſae excitantes in omni- 
bus exemplis, ubi conſtitutio hujuſmodi cor- 


porea adeſt, morbum movere poſſe nunquam 
non putantur; ob ſupra tradita, tamen, in 


ſententiam contrariam ire volumus, et ali- 
quid corpori proprium eſſe opoftere, quod id 
ad arthritidem proclive eſniciat, et abſque 
quo nullae cauſae eam valeant movere, opi- 
namur. Hanc autem proclivitatem di:the= 
ſin arthriticam appellabimus, quae a conſti- 
tutione ſolidorum a ſtaminibus primar'is ori- 
unda, et igitur a quadam illorum et humo— 
rum conditione, unde impetus horum ad 


Partes 


T 

partes certas inaequalis facile fit, pendere 


videtur. 


Hiſce jam poſitis inducti, arthritidem af- 
fectum inflammatorium, cum vitio nervoſo 
arte conjunctum, eſſe dicimus. Poſterius 
autem ſubeſſe teſtantur mox commemoran=- 
da; quod venus ſtudiumque nimia arthriti- 
dem facile inducunt, quod eandem affectus 
animi ſubito tollunt vel movent, et denique 
quod multa ſignorum, praeſertim doloris ab 
una parte ad aliam migratio ſubitanea, quam 
a partibus ſyſtematis diverſis inter ſeſe per 
fluidum nervolum communicantibus pende- 
re opinemur, in ſyſtemate nervoſo potiſſi- 
mum ſeſe oſtendunt. Qualis naturae hoc 
fluidum fit, nondum compertum, nec forſi— 
tan unquam comperietur ; ſed ſut generis 
eſſe videtur, effectibus ſuis mirandis electri- 
cum aliqua ex parte reddens, et a quolibet 
alio totius ſyſtematis omnino diverſum. Flui- 
dum vero hujuſcemodi medium unicum eſt, 
per quod motum propagari, morbumque, 
quod ſaepe in exemplis arthriticis incidit, 

tam 


3 | 4 

tam ſubito e loco in locum transferri ponere 
poſſumus. 
Tranſlatio materiae morbificae e loco in 
locum adeo falſa et incredibilis, et a phae- 
nomenis morbum comitantibus adeo aliena 
eſſe videtur, ut eam, praeſertim cum rebus 
nullis veris et obſervationibus, ſed conclu- 
ſionibus ab effectibus, qui materiam certam 
pro cauſa ſua habere crediti ſint, deductis, 
innitatur, ex toto repudiemus. 
Arthritis a jactura toni univerſi partiſve 
[yſtematis, quam atoniam appellamus, ſemper 
oritur. Haec actionem vaſorum ſanguife- 
rorum, faltem partis laborantis, adauctam 


facit, quae in affectu articulorum pedis in- 
flammatorio ſe potiſſimum oſtendit. Hoc 
in arthritide regular, uti appellatur, ſaepiſli- 
me incidit, quod a cauſis morbi oriatur ne- 
ceſſe eſt. Namque omnes cauſae excitantes 
perpenſae ad debilitatem faciendam quodam- 
modo conferre videntur. Hoc plane con- 
firmant ſequentia ; morbus aetate provectio- 
res ſaepiſſime invadit, in quibus torus ſyſte- 
matis, quam in Junioribus, baud dubie ma- 


gis 

gis debilis eſt; ſtudioſos, et vitam ſedentari- 
am agentes, qui ſemper infirmis jure accen- 
ſentur, infeſtat; et quoque a venere nimia et 
affectibus animi viol-ntis, quae corpus inſig- 
niter debilitant, facile et plerumque profi- 
ciſcitur. Quo rel. quas cauſas remotas ſilen- 
tio praetermittamus, quod aſſeruimus ulterius 
confirmant phaenomena morbi propria rite 
conſiderata. Eum ſemper antecedunt ſigna 


debilitatis manifeſta, quae potiſſimum in 
ventriculo artubuſque inferioribus apparent; 
et ab iiſdem incipere ſolet. Pedes frigeſcunt, 


et ſolita eorum perſpiratio ceſſat; quod nihil 
aliud quam actio vaſorum imminuta poteſt 
explicare. Signa tamen debilicatis non lo- 
eis certis continentur, ſed ſemet in ſyſtemate 
univerſo evidenter oſtendunt, ut e Syden- 
hamo, et ex hoc, quod morbus a catarrho 
ſaepe incipiat, diſcere licet. 

Nunc ad partem ejus, quod propoſueri- 
mus, alteram ventum eſt, viz. Debilitatem 
ſtatum inflammatorium facere, quem omnes 
fere morbum conſtituere confiteantur. Quo- 

modo vero haec atonia inflammationem mo- 
| veat, 

veat, ſtatuere non audemus; ſed rem tamen 
ita ſeſe habere novimus, quod illa hanc, in 
hoc omnique alio morbo inflammationem 
habente, ſemper praccedit et concomitatur. 
Cauſa proxima hoc modo, ut potuimus, 


expolita, reitat ut viam medendi exequen- 
dam ſuſcipiamus. 


RATIO MED EN Di. 


A medicis, utrum ln curationem 
abſolutam necne recipiat, certatum fuit, et 
euamnum forſitan dubium elle videtur. 


Pauciſſimi quidem eam ex toto depelli poſſe 
putarunt. Si vero morbum certi tempera- 
menti proprium, partim ingenitum, partim 
conſuetudine longa et conſtanti inductum 
eſſe reputaveris, curatio abſoluta ulla ratione 
perfici necne poſſit, haud dubie ambiges. 
Si poſſit, eam medicamenta non abſolvent, 


nit cum eo, quod regimen appeilatur, fue- 
tint conjuncta; quod rite et ſiricte adhibi- 
GC : tum 


— — — 

tum tales forſitan in habitu corporeo muta- 

tiones faciet, quales morbum multis in ex- 


emplis ex toto praecavebunt, et in omnibus 
leniorem multoque magis tolerabilem effici- 


ent] | | 

Noſtra medendi ratio hujuſmodi erit ; 
1. Quomodo morbo poſſit occurri; et, 2. Quo- 
modo per paroxyſmum debeat curari, refer- 
re. 

Quantum ad modum morbo occurrendi 
attineat, ſunt qui nihil omnino, antequam 
acceſſit et ſemet clare oſtendit, neceſſarium 


eſſe ducunt; propterea quod, utrum unquam 


necne acceſſerit, nondum compertum habe- 


mus. In pleriſque tamen exemplis, necne 


invaſerit, tam certo ſcire valemus, quam ei 
occurrere conari nobis in animum inducere 
debet, praeſertim cum victu idoneo, ubi, ob 


labem haereditariam et temperamentum ſin- 


gulare, non ſine cauſa graviſſima pertimeſ- 
cendus eſt, ex toto forſitan poſſit praecaveri. 


Ita concludimus, quod plebeii, quorum 

e patribus multi haud dubie arthritide labo- 
raverunt, ea raro aut nunquam conflictantur, 
nilt 


— . 

niſi ſtatum vitae laborioſum et ſimplicem 
commutaverint, et ſeipſos intemperantiae ali- 
cui tradiderint: Quodque multi mortales, 
qui divites et opulenti ea magnopere vexati 
ſunt, ad paupertatem redacti, et ſemet mer- 
cede manuum tolerare coacti, ea in poſterum 
ex toto vacarunt. Haec morbo obviam ire, 
proclivitate ad eum magna ſubſtante, et in 
omnibus exemplis ubi ſe ſemel oſtendit, per- 
quam neceſſarium eſſe demonſtrant. 

Quo arthritidi rite occurratur, atonia, un- 
de morbus exiſtimetur pendere, et corporis 
plenitudo ab hac oriunda, quae fundamen- 
tum arthritidi jacere videatur, tollendae. 
Hoc optime pracſtabunt cauſae excitantes 
conſtanter et diligenter vitatae. 

Diaeta, Hanc tenuem, ſaltem parcam, 
eſſe debere, inter omnes fere convenit. 
Quamdiu vero, et ad quem gradum uſque 
adhiberi queat, ſtatuere difficile ; vel utrum 
nonnullis in caſibus eam atoniam, quam tol- | 
lere velimus, inducendo noxae | necne fit, : 
nondum compertum. | 


Quantum 

Quantum abſtinentiae et diaetae tenuioris 
adhiberi debeat, non pro certo affirmare au- 
demus; ; eas tamen, cum morbus nondum 
acceſlit, vel aegrotus annum aetatis trigeſi- 
mum non adhuc tranſgreſſus eſt, omnino 
tutas; et licet aliquis eo fuerit correptus, ſi 
non adhuc multum aetate provectus eſt, et 
ad victum idoneum confugere, et in eo perſta- 
re volet; nihil forſitan periculi habere, con- 
tra, utiles eſſe reperies. Ita judicamus, quod 
ad plenitudinem ſyſtematis praecavendam 
vel tollendam optime accommodart videntur. 
Quantum autem hanc medendi rationem ſpec- 
tat, hoc notandum videtur, quodi in lis, quibus 
multum aetatis acceſſerit, praeſertim ſi victu 
lautiſſimo antea inſueverint, magna corporis 
mutatio inducta periculo rariſſime vacat. 
Huic, ut omni alii regulae generali, nonnulla 
objici poſſunt; quandocunque enim paroxyſ- 
mos complures primumve etiam permagna 
debilitatis ſigna ſubſecuta ſunt, tonum ſyſte- 
matis et vigorem diaeta tenuiore imminuere, 


haud dubie foret periculoſum. 


Quo 


— ß 

Quo accuratius vero de diaeta dicamus, 
eam in tres ſpecies, vegetabilem, animalem, 
et lacteam, quarum poſtrema utriuſque ante- 
cedentis manifeſte particeps eſt, dividemus. 
Quantum primam ſpectat, raro aut nun- 
quam neceſſaria eſt; quantum alteram, ſem- 
per forſitan nociva erit. 

Lactea igitur ſola adhibenda, vel eadem, 
quae magis grata et plerumque mclior, vege- 
tabili admiſta. Haec fere ſemper tuta, ſatiſ- 
que tenuis. At hujus, ubi atonia magnopere 
invaleſcit, practerquam pauciſſimis in exem- 
plis, periculum non faciendum; ſed, ut 
Cheynaeus ſuadet, ad diaetam lautiorem, 


uſum ſcilicet, cibi animalis modicum, confu- 
giamus oportet. Hunc vero gotius pran- 


dendum eſt, quam coenandum; quod veſ- 
pere datus magis, quam vegetabilis, ſyſtema 
ſtimulat, et ad paroxyſmum febrilem veſper- 
tinum, qui etiam, ſanitate ſubſtante, hoc tem- 1 
pore accedere notatur, augendum magis 
confert. 
Quoad dotes rerum diverſarum pro cibo 
adhibendarum, regulas certas et definitas tra- 
5 dere 

dere difficile eſt, Igitur quantitatem immi- 

nuendo noxas dotium cavendum. Cibus 
vero concoctu facillimus, et talis, qualis ci- 
tiſſime foras eliminatur, eſſe, et quam mini- 
me ſtimulare debet. Omnia condita, praeſer- 
tim ſalina, ex acidis vegetabilibus confeQa, ut- 
pote quae nihil aliud ſint quam acida ſub 
forma ſingulari, vitanda. Aromatica tamen 

a nonnullis, ubi debilitas ventriculi ev:den- 
ter adeſt, adhibita fuerunt, et aliqua e calidiſ- 
ſimis, qualia ſunt piper Cayannenſe, atoniam 
ſtomachi tollendi conſilio, uti videtur, War- 
nerus laudavit. Banc rationem medendi 
pernicioſiſſimam eſſe putamus; quam vis enim 
aromatica tonum ventriculi in tempus breve 
corroborant, ad extremum tamen eundem 
debilitant et perdunt. Alia diaetae pars, 
quae ſummam attentionem deſiderat, eſt pa- 
tio. 

Opiniones auctorum ſuper hac olim ad- 
modum differebant, et hodie etiam magno- 
pere diverſae ſunt. Quantum vinum ſpectat, 
eo ex toto abſtinere neceſſarium nonnulli 
duxerunt. In his Cadoganus eſt, qui vino 

abſtinentes 


3 2 

abſtinentes arthritide nunquam corripi con- 
tendit. Hoe non negabimus, quamvis de 
eo forſitan ambigi poteſt. Integritatem vero 
eorum, qui vino prorſus abſtineant, tempe- 
rantiae et abſtinentiae in aliis diaetae partibus 
adhibitae potius tribuendam eſſe putamus; 
cum Ligerius Purgundienſes et Cathelaunos, 
quibus vinum unica fere potio ſit, arthriti- 
de raro laborare teſtetur. Noſtro autem Ju= 
dicio dubium eſſe videtur, utrum vino, non- 
nullis in caſibus, ex toto abſtinere, tonum 0 
ſyſtematis, qui forſitan ab ineunte fere actate 

uſu ejus immodico adauQus ef, debilitando, 
periculum necne poſſit inferre. Vino pror- 

ſus abſtinere rariſſime neceſſarium eſſe vide- 

tur, et modicus ejus uſus nihil forſitan noce- 

bit; praeſertim ſi aegrotus id antea liberali- 

ter aſſumere conſueverit. Quae vina optima 

ſunt, ea minime aceſcunt, quoniam minus 
acidi praeternaturalis in ventriculo gignunt. 


Sunt nonnulli quidem, quibus ventriculi mi- 


nimam vini fortioris quantitatem ſerre ne- 
queunt, quod non citius aſſumiter, quam 
_ accicit. His in exemplis manifeſte nocet, et, 

ſi aliquis ſtimulus neceſſarius eſſe videbitur; 


liquores ſpirituoſos, qui non fermenteſcunt, 
adhibere praeſtat. Vinum aduſtum ſaepiſſime 


ſumptum fuit, et, probe dilutum, quam max- 


ime convenit; ſed noxas ab uſu ejus perpe- 


tuo oriundas, 1d raro parceque 
cavendum eſt, SLE 


adhibendo 


Exercitatio. Haud ambigi poteſt, quin 


ad hanc, quolibet vitae tempore, et forſitan 


cum commodo, poiſit decurri ; 


cum vero 


genera ejus diverſa ſint, et idem ſemper ad- 


hibere minime conveniat, ſingula 
ponentur. 


paucis ex- 


Geſlatio. Haec magnopere prodeſſe poteſt. 
Optimum hujus genus, ſi facile fertur, eſt 
equitatio, quae cuilibet ali, utpote quae ad 


proxime dicendum non parum accedat, ſem- 
per anteponenda eſt. 


Labor Corporis. Hic haud dubie, cum 
facile adhiberi poteſt, ad reditum morbi prac- 


eavendum optime accommodatur, 


Citra ſu- 


dorem tamen et defatigationem fit, quae u- 


traque tantum abſunt, ut corpus corroborent, 


ut idem manifeſte debilitent. 


Ambulatio: 


— — 

Ambulatio. Haec, ut modus exercitatio- 
nis optimus, laudata fuit, et plerumque pro- 
deſt. Si vero morbus frequenter redeundo 
articulos multum debilitavit, non ſemper ad- 
hiberi debet; namque aliquando nocet. Cu- 
jus exemplum inſigne a praeceptore meo il- 
luſtriſſimo Culleno refertur. Vir quidam 
generoſus, qui, aetate adhuc florens, parox- 
yſmum arthriticum, poſtquam ſigna etiam 
debilitatis, quae eum plerumque antecedunt, 
ſemet oſtenderant, diu ambulando depellere 


conſuevit; ad idem remedium, aetate magis 
provecta, decurrendo paroxyſmum facilius 
ſemper inductum eſſe compertus eſt. 
Exercitatio ſemel incepta conſtanter, to- 
tumque per vitae decurſum, adhiberi debet ; 
cum labori aſſuetos, eo neglectui habito, 


morbo opportuniores fieri videamus. Senio 
accedente, exercitatio imminui, et labor cor- 


poreus geſtatione, quae non tantum fatigat, 
et tunc temporis multo facilius fertur, muta- 
ri debent. Haud filentio praetereundum, 
quod ratio cibi et exercitationis eodem tem- 
pore ſemper habenda, et in omnibus exem- 
D plis, 


DE ARTHRITIDE. 

plis, ubi eur, prior palleribre mag- 
na ex parte regendus. 


Somnus. Mgroti, ante multam noctem, 


cubitum ire debent, et ob eandem rationem 
propter quam ut coenae ex cibo animah con- 


fectae vitarentur praecepimus ; quodque 
ſomnus, in quem, noQe nondum multum 
provecta, incidant, magis reficit, et igitur ad 
atoniam ſyſtematis praeveniendam melius 
accommodatur. Non diutius continuari de- 
bet, quam ad animum et corpus reficienda. 
ſuficit; namque longior ei ſyſtematis pleni- 
tudini favet, quae ad morbum. creandum 
multum conferre vid letur. - 
Frigus. Hoc fugiendum, quoniam vaſ- 


cula totius ſyſtematis, praclertim artuum in- 


feriorum, Ubi vis circuitus ſanguinei ſemper 


minor, extrema afficiendo, ad eam atoniam, 


a qua pendeat morbus, {aciendam manife- 
ſtiſſime confert. Ftenim perſpirationem, quae 
frigore admoto magis minuſve imminuitur, 
a circuitu in vaſis extremis - pleno et valido 
pendere, et certum caloris gradum, utpote 
qui circuitum magnopere promoveat, ad. per- | 

ſpira- 


* 
* 

ſpirationem expediendam optime accommo- 
dari compertum habemus. Praeterea, quod 
perſpirationem immiauit, id ad. arthritidem 
movendam facere noviaus. Morbus! igitur, 


apud plagas calidiores, ubi perſpiratio ſem- 
per libera, rariſſime; apud frigidiores, TO 


temporibus, quibus copiofifſiina, et tempera- 
tura aëris calida optime promovetur, raro 
infeſtare conſuevit. Hoc quoque noxas non 
parvas a perſpirarione « cohibita oriri demon- 
ſtrat, quod morbus a ſignis catarrhi, quae a 
frigore collecto evidentiſſime pendeant, inci- 
pere folet. Ad frigus igitur cavendum, ve- 
ſtimenta calidiora neceſſaria ſunt, et pannus 
laneus cuti ipſi admotas utpote qui materi- 
am perſpirabilem copioſe eliciat, plurimum 
prodeſſe repertus eſt. Artus inferiores, po- 
tiſimum tibialium laneorum ope, calidi ſer- 
vandi, quae ſaepe mutanda, quoniam diu 
geſta materiam perſpirabilem difficilius ab- 
ſorbent. Perſpiratio denique totius ſyſte- 
| matis liberalis et conſtans fricatione crebra, 
praeſertim artuum inferiorum, et veſtibus 


calidis, 


— : a 

calidis, aſſidue conſervetur, et quam maxime 
promoveatur. WE ay 

Potatio nimia. De hac nonnihil jam dix- 
1 imus. Quantiſcunque eam laudibus ornant 
Ih. 5 voluptarii, haud dubie, cum debilitatem 
faciat, nociva eſt, ſemperque vitari de- 
bet. 1 


Coitu immodico, eandem ob cauſam, nun- 


quam non abſtineatur. Intentio animi ni- 


I mia, ut cauſa debilitans, defugienda. Ple- 
ll | rique ludorum diligentiſſime igitur vitandi, 
4 quod applicationem animi magnam deſide- 
rant, quodque eos concomitantur affectus a- 
nimi ſubitanei et violenti, vigiliaeque longio- 
res, quae etiam valetudine commodiſſima 
fruentibus pernicioſa ſunt. Quod medici 
regimen appellant, id finivimus; et proxi- 

mum eſt ut diverſa remedia, ſtrictius ita dic- 
ta, quae conſilio huic morbo occurrendi ad- 
hibita fuerint, conſiderentur. wy 
Miffio Janguinis. Hanc paucis in exem- 
plis tantum neceſſariam eſſe, et plerumque 
obeſſe, putavit Sydenhamus. Alii, contra, 
eam Pro remedio non raro efficaciſſimo ha- 

buerunt. In ſententiam priorem potius con» 
cedimus, miſſionem ſcilicet ſanguinis, prae- 
terquam in aetate florentibus et admodum 5 
plenis, injuriae potius quam commodo fore. 
Aliquando forſitan, ſtatum plethoricum, qui 
mortales morbo adeo opportunos efficit, tal- 
lendo, prodeſt. Saepius vero reiterata, prae- 
ſertim ex certis intervallis, tantum abeſt ut 
plenitudini occurrat, ut eam facile creet. 
Alvi purgatio. Hanc non minus, quam 
fanguinis miſſionem, averſatur Sydenhamus. 
Quae ſupra miſſioni ſanguinis objecta ſunt, 
eadem alvi purgationi, ut remedio in auxili- 
um plethorae prompto, objici poſſunt ; 3 quo- 
niam haec in canalem alimentarium, cum 
tono cujus debilitato arthritis tam arte con- 
jungi videatur, effectus ſuos protinus edit. 
Attamen non ambigi poteſt, quin purgantia, 
ut laxantia, alvum ſolvendi conſilio adhibi- 
ta, prodeſſe poſſint, et revera utiliſſima ſint; 3 
ſed ſemper cautifſime adhibenda. 
Vomitio. Haec, cum eruda ventriculum 
wy perturbant, id, quod i in eo manere permiſſum 
parayyimurn forſitan moviſſet, foras expel- 

lendo proietle 1 Non tamen omni 
cruditati, quae poſſit adelle, ea occurrere de- 
bemus; quoniam ita adhibita tonum ventri- 
culi multum debilitaret ; et eam igitur con- 
ditionem, quam praecavere velimus, faceret. 
Vomitus autem, fi ad eum prudenter decur- 
ratur, curſum humorum magnum ad ſuper- 
ficiem corpoream faciendo, quam plurimum 
prodeſſe poteſt. Exemplum autem hujus 
inſigne a praeceptore meo venerabili Culle- 
no eſt commemoratum. Vir qui, ob labem 
haereditariam, conſtitutionem corpoream ſin- 
gularem et victum, ad arthritidem admodum 
proclivis fuit, et nonnunquam tot ſignorum 
habuit, ut ambigi nequiverit, quin morbus 
mox acceſſurus eſſet; vomitu tamen frequen- 


te et tempeſtivo ſe a morbo fere prorſus im- 


munem ſervavit. Cullenus alios inſuper, 


hortante eodem viro generoſo, ad idem prae- 
ſidium, et non abſque commodo multo, con- 


fugiſſe refert. An utilis vero, omnibus in 


exemplis, vomitio foret, experientia poſtero- 
rum {ola dijudicet oportet. 


Fudatio. 


— ... 

| "ts Cum haec ab Bo bumorum 
ad externa corporis facto potiſſimum pende- 
at, non parum forſitan proderit, et revera a 
multis medicis adhibita fuit. Nunquain Ve- 
ro medicamentis calefacientibus, vel ſtimu- 
Jantibus, quoniam haec diatheſin phlogiſticam ; 

augendo. plurimum poſſunt nocere, moveatur. 
Modice excitata, ſatiſque diu continuata, in. 
auxilium forſitan eorum, qui ad morbum in 
primis ſunt proclives, quibuſque curſu humo- 
rum ad ſuperficiem facto opus eſt, promp- 


tiſima eſſe reperietur. In corporibus hu- 
juſcemodi dofin alkali volatilis, una duabuſ- 
ve horis antequam aegrotus e lecto ſurrexe- 
rit, unoquoque mane ſumendam, qua et 
veſtitus calefacientis, praeſertim pedum, 
auxilio, ſudorem modicum elicere ſolitus ſit, 
Boerhaavius laudavit. Ab hac medendi via 
effectus felieiſſimos oriri ſe vidiſſe, teſtatur 
aemulus ejus Swietenius. Diverſis evacua- 
tionibus, quae hoc in morbo cum fructu poſ- 
ſint promoveri, percurſis, ſupereſt ut reme- 
dia, quae temporibus diverſis fuerint adhi- 
bita, dicamus. 1 


Sales 

Sales Alkalini. Hi nuper multum adhibi- 
ti ſunt, et haud dubie arthritidi occurrendo, 
et vim ejus compeſcendo, non parum prodeſſe 
poſſunt. Jam dictum, Boerhaavium et Swie- 
tenium utilitatem eorum magnam eſſe pu- 
taſſe. Hanc autem poteſtati, quam eos ha- 
bere crediderint, lentorem, qui, judicio illo- 
rum, exemplis in arthriticis in corpore ſub- 
fuerit, diſſolvendi tribuerunt; ſed ab hoc 
potius, quod acida, quae primas vias arthri- 
ticis nimis infeſtare ſoleant, domant, pen- 
dere opinamur. Primo etenim lentorem 
exiſtere nondum probatum, et ſecundo ab- 
ſorbentia nihil aliud quam acida abſorbere 
poſſe compertum. : 

Amara, Haec formis ſub variis laudata 
fuerunt ; nec dubium eſt, quin rite adhibita 
paroxyſmum arthritidis inflammationem ha- 
bentis, et interdum forſitan impune, queant 
depellere. Quae vero Cadoganus et alii me- 
moriae prodiderunt, ea uſum eorum effec- 
tus peſſimos frequenter ſubſequi plane te- 
ſtantur. Et inſuper Cullenus omnes ae- 

| grotos, 

grotos, quos ea Nberaditet diuque ſumere vi- 
derit, minus biennio alns morbis extinctos 


eſſe refert; quod forſitan amaris debebatur. 
Alia exempla facile poſſent proferri; ſed hoc 
minus neceflarium ducimus, et ea, utpote 
quae in morbum venientem parum N 
repudianda eſſe judicamus. 

lis, quae de hoc morbo praecavendo di- 
cere voluerimus, ad finem perductis, proxi- 
mus eſt, ut rationem eum per paroxylmos 
curandi explicemus. : 

Conſilium noſtrum hie loci eſt dolorem, 
decurſu morbi non interpellato, quod ad eam 
atoniam, cui morbum tribuimus, removen- 
dam neceſſarium eſſe videtur, imminuere, 

Sydenhamus paroxyſmum, quo gravior 
eſt, eo breviorem eſſe, et intervallum pro ra- 
tione longius, notat; et hinc dolorem in ar- 
thritide regulari nunquam levandum eſſe con- 
cludit. Quam verum hoc fit, experientia 
propria docti ſtatuere non poſſumus; ſed 
dolorem et inflammationem, quamquam ad 
morbum feliciter finiendum neceſſaria eſſe 
videantur, cum levamine aegrotantis et tuto 

=: im- 

imminui poſſe, et revera imminuta eſſe no- 
tiſumum eft. Hinc dolorem ad certum gra- 
dum uſque tantum neceſſarium eſſe cogimus, 
et hoc majorem ſyſtema debilitando nocere 
opinamur. Quo nihil amplius addamus, 
cum gravitatem doloris et aegri impatientiam 
conſideramus, illum multis in exemplis le- 
vare haudquaquam neglectui haberi debet. 
Hoc quam maxime optabile « elle expericntia 
omnis arthritici teſtatur. | | 

Sub initium, ſi alvus aegro dura ſit, quod 
ſaepe fit, enematis et laxantibus leniſſimis foe- 
ces induratae et retentae foras expellantur 
neceſſe eſt. Et haec, ſi neceſſe ſit, per pa- 
roxyſmos adhiberi debent; ſed adeo lenia 
ſint, ut effectus ſuos ultra primas vias nun- 
quam diffundant. Si nauſea ventriculique 
debilitas, morbo | incipiente, magnae ſunt, us 
efficaciſſime occurrit emeticum lene; quod 
plerumque dandum. Agro cibo e et 
liquoribus omnigenis ſpirituoſis per pa- 
roxyſmum ſaepius interdicatur ; ſi vero ato- 
Niae ſigna ſemet oſtenderint, vel multum ae- 


tatis acgrotanti acceſſerit, Juſcula dilutiora, et 


etiam 

ktiam paululum vini, dare utile nonnunquam 
neceſſarium erit. 

Miſſio ſanguinis laudata füt, et ſaepe in 
juvenibus et plenis utilis et neceſſaria eſt, fi 
non propter paroxyſmos leviores quoſlibet 
reiteretur; ſi vero aegrotus admotum aetate 
provectus, vel paroxyſmorum recurſu debili- 
tatus ſit, ea nunquam fortaſſe adhibenda. To- 
pica, cum univerſa non tuta, et dolor graviter 
urget, prodeſſe poteſt. Quantum ſanguinis 
hoc modo poſſit emitti, ignoramus; ſed ra- 
rius adhibenda, cum univerſa periculoſa vel 
anceps ſit. 


J 


Magna applicationum topicarum varietas 
laudibus fuit elata, et in dolorem et inflam- 
mationem poſſe putata; hae vero omnes ad 
ſequentia, viz. emollientia, refrigerantia, nar- 


cotica, antiſpaſmodica, veſicantia, et aduren- 
tia poſſunt referri. 


Effectus horum nonnunquam adeo perni- 
cioſi fuerunt, et ſemper adeo incerti ſunt, ut, 
quamvis aliquando profuerint, iis forſitan ex 
toto abſtinere praeſtet. In locum igitur om- 
nium aliarum applicationum topicarum ſub- 


ſtituatur 

ſtituatur pannus lancus, qui ſemper utilis 
eſſe exiſtimatur, ſaltem ſemper innoxius eſſe 

conceditur. Ali opium laudaverunt, alii in 
did acriter invecti ſunt. Sydenhamus, aliis 
in exemplis hujus cupidiſſimus, pravos ejus 
effectus hoc in morbo adeo pertimuit, ut ad 
id, niſi de aegroto fere conclamatum eſſet, 
nunquam confugerit. Cheynaeus quoque 
noxas ejus non ignoraſſe videtur; quoniam 
ut id tantum adhibeatur praecipit, cum ae- 
grotus multos per dies non dormivit, cum 
dolor admodum gravis, cumque omnia alia 
medicamenta incaſſum tentata fuerunt. Gra- 
vitas autem doloris, ob quam potiſſimum ad 
id confugere voluerit Cheynaeus, uſum ejus 
in primis vetat; namque hodie inter omnes 
fere medicos convenit, opium in exemplis 
inflam mationis datum, niſi ſudorem move- 
rit, eam igiturque dolorem, cui per id oc- 
currere voluerimus, augere. Cum dolor ta- 
men aliquantum imminutus eſt, et ſudor in 
parte laborante ſe oſtendere incepit, dolorem 
tollendi, motuſque ſyſtematis nervoſi turbatos 
ſedandi conſilio, apte adhiberi poteſt; cum 
vero 


DE ARTHRITIDE. 3 
vero cauſa debilitans fit, ne diutius, quam 
violentia doloris deſiderat, adhibeatur. 

Hoc opuſculum tandem ad finem perduxi- 
mus, quam parum accuratum quamque 
mancum fit, haudquaquam ignari. Has 
ſchedulas igitur judicio eruditorum ſubjici- 
mus, nec cenſuram criticorum defugere, nec 
quod vanitatis ſummae foret, laudes mereri 
ſperantes. Hoc tantum in votis eſt, ut ne- 
mo, utcunque diſſertatiunculam ſpreberit, 
conſilium auctoris, qui “non tam ſpe, ut ſu- 
pra poſitum, perficiendi, quam ex periundi 
voluntate aggreſſus eſt,” ei vitio vertat. 

Me denique profeſſoribus omnibus hujuſ- 
ce academiae illuſtriſſimis, quorum fama, 
jam longe lateque pervagata, nullo meo pa- 
negyrico ulterius poſſit extendi; potiſſimum 
vero Culleno celeberrimo, cujus ſint omnia, 
quae huic opuſculo inſint laudabilia, quam 


plurima debere volens gratuſque confiteor. 

